Kombinácia liekov
Dobrý deň prajem ,
dnes som začala užívať ATB KlacidSR, 500mg. Raz za 24 hodín. 
Môžem k nim užiť nejaký liek od bolesti (hlavy)?
Ďakujem vopred za odpoveď
Dobrý deň,
ďakujeme za Vašu otázku.
Medzi Klacidom a voľnopredajnými liekmi od bolesti boli popísané stredne závažné interakcie vplyvom ktorých sa môžu vyskytnúť zosilnené nežiadúce účinky užitých liekov. V prípade silnej bolesti je možné jednorázovo užiť ibuprofén (ak nespadáte do výnimiek,pri ktorých sa ibuprofén nesmie podávať uvedených v príbalovom letáku). Keďže tu však existuje riziko zvýšeného toxického potenciálu na sluch, v prípade opakovanej potreby užívania analgetík (liekov od bolesti) je potrebná konzultácia s lekárom, ktorý pozná najlepšie Váš zdravotný stav a vie zhodnotiť, ktoré analgetikum je pre Vás najvhodnejšie.
Prajem skorú úľavu od ťažkostí.
S pozdravom
PharmDr. Veronika Kiabová